
                                                                         ANEXA   la HCL nr. ________ / ____________

                                               CONTRACT DE FINANTARE
Cap.I. PĂRŢILE 

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar- dl. Nicolae Robu, cu sediul în Bv. C.D. Loga nr.1, cod fiscal nr.14756536, 

        şi
1.2. FEDERATIA ROMANA DE BADMINTON , cu sediul in Bucuresti, str, Vasile Conta, nr.16, Sector 2, certificat de identitate sportiva B/C/00029/2002, cod fiscal nr.4266219, cont bancar nr. RO08BRDE410SV21870244100, deschis la BRD, Sucursala Calderon, reprezentat prin d-na Animona  Hutu, în calitate de preşedinte,
în temeiul dispozitiilor Legii nr. 69/2000, a educatiei si sportului, au convenit încheierea prezentului contract.

Cap.II. OBIECTUL ŞI VALOAREA CONTRACTULUI
Art.1. Obiectul prezentului contract îl constituie finanţarea proiectului sportiv ,,Internationalele de Badminton ale Romaniei’’, care se incadreaza in Programul national de utilitate publică  ,,Promovarea Sportului de performanţă ”;
Art.2. Municipiul Timişoara repartizează Federatiei Romane de Badminton suma de 35.000 lei, din bugetul local, din capitolul 67.02. „Cultura, recreere si religie”, subcapitolul 67.02.05.01-Sport,  pentru finanţarea actiunilor / activitatilor proiectului sportiv ,,Internationalele de Badminton ale Romaniei’’.
Cap. III. DURATA CONTRACTULUI
Art.3.  Prezentul contract  intră  în vigoare de la data  semnării lui de către părţi şi este valabil până la data de 30.06.2017.
Cap.IV    DREPTURILE ŞI OBLIGAŢIILE PĂRŢILOR
Art.4. Federatia Romana de Badminton are următoarele drepturi şi obligaţii:
a) să utilizeze suma alocată din bugetul local prevăzută la art. 2, exclusiv pentru finanţarea cheltuielilor aferente actiunilor / activitatilor proiectului, conform Anexei 1, potrivit destinaţiei stabilite in Anexa 2 şi în conformitate cu dispoziţiile legale în vigoare;

b) să realizeze acţiunile/activităţile prevazute in proiect, respectiv obiectivele şi indicatorii prevazuti, conform Anexei 1;

c) să promoveze  denumirea si imaginea Municipiului Timişoara in cadrul actiunilor/activitatilor proiectului, respectiv pe toate materialele promoţionale aferente proiectului sportiv şi evenimentele media;

d) să permită persoanelor delegate de Municipiu să efectueze controlul privind modul de utilizare a sumei prevăzute la art.2;
e) sa contribuie cu suma minima de 5250 lei( 15%);
f) să întocmească şi să transmită, către Municipiul Timişoara următoarele documente:

- raportul financiar al proiectului, în termen de 30 de zile calendaristice de la data încheierii competitiei, privind executia contributiei financiare. Raportul financiar va fi structurat conform bugetului de venituri şi cheltuieli-Anexa 2, în scopul verificării de către Primarie a încadrării în articolele/categoriile  de cheltuieli.
- raportul financiar va fi însoţit obligatoriu de documentele justificative, în copie, cu menţiunea’’conform cu originalul’’, inclusiv dovada plăţilor efectuate de beneficiar, în copie; la solicitarea Primăriei beneficiarul va prezenta documentele justificative şi în original;
-raportul de evaluare privind realizarea acţiunilor/activităţilor prevazute in proiect, respectiv modul de indeplinire a obiectivelor şi indicatorilor prevazuti in Anexa 1;

g) să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control din partea Primăriei, sumele primite, precum şi penalităţile aferente acestora, calculate potrivit dispoziţiilor legale în vigoare;
h) să respecte prevederile actului constitutiv şi ale statutului propriu, precum şi statutul si regulamentele federaţiei sportive nationale la care este afiliat; 

i) să promoveze un climat de fair-play şi să facă o imagine pozitivă Municipiului Timişoara;
Art.5. Municipiul Timişoara are următoarele drepturi şi obligaţii:
a) Asigură o contribuţie financiară pe anul 2017, de la bugetul local al Municipiului Timişoara, din cap.67.02. "Cultură, recreere şi religie" (67.02.05.’’Servicii recreative şi sportive’’), în sumă de 35.000 lei, exclusiv pentru finanţarea cheltuielilor aferente actiunilor / activitatilor proiectului, conform Anexei 1, potrivit destinaţiei stabilite in Anexa 2 şi în conformitate cu dispoziţiile legale în vigoare
b) Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul finanţării, sunt precizate în  Anexa 2, cu respectarea prevederilor Hotararii de Guvern. nr.1447/2007, privind aprobarea Normelor financiare pentru activitatea sportivă şi a Hotararii de Guvern nr.720/2016 privind modificarea Normelor financiare pentru activitatea sportivă;
c) să supravegheze şi să controleze modul de utilizare a sumelor alocate din bugetul local, precum şi modul de respectare a dispoziţiilor legale;

d) să plătească suma prevăzută la art.2, astfel:

  - în avans, suma de 10.500 lei reprezentand  30 % din valoarea contractului;
  - în termen de 30 de zile calendaristice de la validarea documentelor justificative prevazute la art.4 lit.f), va efectua plata contributiei financiare, în limita bugetului disponibil şi a disponibilului în cont; 
e) activitatea financiară a structurii sportive, cu privire la modul de cheltuire a sumelor alocate din bugetul local, va fi controlată de către Comisia de analiza si control  numită prin Dispozitia  Primarului Municipiului Timişoara ;

f) Biroul Audit din cadrul Primăriei şi Curtea de Conturi au dreptul de a exercita controlul financiar asupra derulării activităţii nonprofit finanţate conform prezentului contract;

g) În situaţia în care se constată că structura sportiva nu respecta prevederile prezentului contract, Municipiul Timisoara are dreptul de a solicita restituirea sumelor acordate, precum si sistarea virarii sau diminuarea sumei repartizate, dupa caz.

Cap.V. MODIFICAREA CONTRACTULUI
Art.6. Nici o parte nu poate modifica unilateral prezentul contract. Modificarea contractului poate interveni numai prin acordul de vointa liber exprimat al partilor, prin act aditional. 
Cap.VI. RĂSPUNDEREA CONTRACTUALĂ  

Art.7. Pentru neexecutarea sau executarea necorespunzătoare a obligaţiilor asumate prin prezentul contract, partea în culpă răspunde în condiţiile prezentului contract şi ale dispoziţiilor legale în vigoare.

Art.8. Forţa majoră exonerează de răspundere partea care o invocă, în condiţiile legii.
CAP.VII. LITIGII

Art.9. Divergenţele care pot apărea între părţi pe parcursul derulării prezentului contract vor face obiectul unei concilieri pe cale amiabilă. În situaţia în care aceasta nu s-a realizat, partea nemulţumită se poate adresa instanţei de judecată competente, în condiţiile legii.
Cap. VIII. DISPOZITII FINALE

Art.10. Regimul de gestionare a sumei repartizate de Municipiul Timisoara şi controlul financiar se realizează în condiţiile legii. Angajarea, lichidarea, ordonanţarea şi plata cheltuielilor efectuate de structura sportiva in baza prezentului contract se fac potrivit normelor privind finanţele publice. 
Art.11. Prevederile prezentului contract au putere deplină pentru părţi şi se constituie în norme cu caracter tehnic, financiar şi administrativ.
Art.12. Anexele 1 si 2 fac parte integranta din prezentul contract. 
Art.13. Prezentul contract se încheie în 3 exemplare, dintre care două exemplare pentru Municipiul Timişoara şi un exemplar pentru structura sportivă.

